**Príloha č. 3 Výzvy na predkladanie ponúk**

**Zmluva o kúpe tovaru a poskytnutí služieb č. \_\_\_\_\_\_\_\_\_\_\_\_**

uzatvorená   
podľa zákona č. 513/1991 Zb. Obchodného zákonníka v znení neskorších predpisov (ďalej v texte tiež ako „**ObZ**“) a podľa zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej v texte tiež ako „**zákon o verejnom obstarávaní**“)

(ďalej len „**zmluva**“)

medzi zmluvnými stranami:

**Predávajúci:**

Názov:

Sídlo:

Zastúpený:

Registrácia:

IČO:

DIČ:

IČ DPH:

Bankové spojenie:

Číslo účtu (IBAN):

Telefónny kontakt:

E-mail:

(ďalej v texte tiež ako „**predávajúci**“)

a

**Kupujúci:**

Názov:

Sídlo:

Zastúpený:

Registrácia:

IČO:

DIČ:

IČ DPH:

Bankové spojenie:

Číslo účtu (IBAN):

Telefónny kontakt:

E-mail:

(ďalej v texte tiež ako „**kupujúci**“)

(predávajúci a kupujúci spolu ďalej v texte tiež ako „**zmluvné strany**“)

**Článok I.**

**Úvodné ustanovenie**

1. Táto zmluva sa uzatvára na základe Výzvy č. 43 – „Nákup nábytku pre Bratislavské centrum služieb“ prostredníctvom dynamického nákupného systému „Nákup nábytku“ zriadeného dňa 19.05.2020. Oznámenie o vyhlásení verejného obstarávania bolo uverejnené v Úradnom Vestníku EÚ dňa 06.03.2020 pod značkou 2020/S 047-110436 a vo Vestníku verejného obstarávania č. 55/2020 zo dňa 09.03.2020 pod značkou 11 097-MUT.
2. Zmluvné strany berú na vedomie, že kupujúci v zmysle § 11 ods. 1 zákona o verejnom obstarávaní nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora.
3. Predávajúci prehlasuje, že v prípade, ak sa na neho vzťahuje povinnosť zápisu do registra partnerov verejného sektora, je a počas celého trvania tejto zmluvy ostane zapísaný v registri partnerov verejného sektora v súlade s § 11 zákona o verejnom obstarávaní. Predávajúci zodpovedá za a zaväzuje sa zabezpečiť, aby každý jeho subdodávateľ, ktorý sa podieľa na plnení tejto zmluvy, bol počas celého trvania tejto zmluvy zapísaný v registri partnerov verejného sektora, ak sa na neho povinnosť zápisu vzťahuje.

**Článok II.**

**Predmet zmluvy**

1. Predmetom tejto zmluvy je záväzok predávajúceho dodať Kancelársky nábytok (ďalej v texte tiež ako „**predmet kúpy**“ alebo „**tovar**“), na miesto a v lehotách určených kupujúcim v požadovanom množstve a kvalite jednotlivých položiek bližšie špecifikovaných v prílohe č. 1 zmluvy „Opis predmetu zákazky a cenová špecifikácia“. Príloha č. 1 tvorí neoddeliteľnú súčasť tejto zmluvy.
2. Predávajúci sa zaväzuje, že za podmienok dohodnutých v tejto zmluve kupujúcemu dodá predmet kúpy uvedený v ods. 1 tohto článku a vlastnícke právo k predmetu kúpy prevedie podľa podmienok uvedených v čl. IV. tejto zmluvy. Kupujúci sa zaväzuje za podmienok dohodnutých v tejto zmluve predmet kúpy od predávajúceho prevziať a zaplatiť za predmet kúpy predávajúcemu kúpnu cenu uvedenú v čl. IV. ods. 4. tejto zmluvy.
3. Predmetom tejto zmluvy je taktiež záväzok predávajúceho uskutočniť montáž tovaru, ak si to povaha tovaru vyžaduje, pričom cena za montáž tovaru je zahrnutá v kúpnej cene uvedenej v čl. IV. tejto zmluvy.
4. Zmluvné strany sa ďalej dohodli, že predávajúci na svoje náklady a svoje nebezpečenstvo zabezpečí dopravu tovaru na miesto dodania podľa čl. III. tejto zmluvy tak, aby bola zabezpečená dostatočná ochrana tovaru a jeho vynesenie podľa pokynov kupujúceho a čl. III. tejto zmluvy.

**Článok III.**

**Dodacie podmienky, lehoty a miesto dodania**

1. Predávajúci sa zaväzuje dodať kupujúcemu predmet kúpy podľa čl. II. tejto zmluvy v súlade s harmonogramom uvedeným v prílohe č. 3 tejto zmluvy „Harmonogram dodania tovaru“. Predávajúci sa zaväzuje, že dodaný predmet kúpy bude nový, nepoužitý, neopotrebovaný, spĺňajúci všetky technické a iné normy viažuce sa na predmet kúpy a bez právnych a faktických vád.
2. Uvedený harmonogram dodania tovaru je možné zmeniť len po vzájomnej písomnej dohode obidvoch zmluvných strán, a to formou dodatku k tejto zmluve v súlade s čl. IX. ods. 2 tejto zmluvy.
3. Predávajúci je povinný predmet kúpy definovaný v čl. II. tejto zmluvy kupujúcemu dodať v mieste plnenia zmluvy, ktorým je Europeum, Suché mýto 1, 811 03 Bratislava.
4. Predávajúci je povinný dodať tovar spolu s nasledovnou dokumentáciou: technický/produktový list vrátane obrazového znázornenia tovaru, návod na použitie v slovenskom jazyku (súčasťou ktorého je potvrdenie, že materiál na výrobu tovaru, pochádza zo zodpovedne obhospodarovaných lesov v súlade s certifikáciou FSC alebo obdobného ekvivalentu), ako aj záručný list.
5. Predmet kúpy sa považuje za dodaný podpísaním protokolu o odovzdaní a prevzatí predmetu kúpy (preberací protokol/dodací list) oboma poverenými zástupcami oboch zmluvných strán na mieste, ktoré určí kupujúci. Podpísaniu protokolu/dodacieho listu predchádza prevzatie vyloženého, zmontovaného a vyneseného predmetu kúpy, vrátane požadovanej dokumentácie, na mieste plnenia zmluvy uvedenom v ods. 3 tohto článku zmluvy.
6. Zodpovedným zástupcom kupujúceho na prevzatie predmetu kúpy a na podpísanie protokolu o prevzatí je \_\_\_\_\_\_\_\_\_. Zodpovedným zástupcom predávajúceho na odovzdanie predmetu kúpy a na podpísanie protokolu o odovzdaní je \_\_\_\_\_\_\_\_\_. Preberacie protokoly/dodacie listy sa vyhotovia v troch origináloch a budú tvoriť prílohu faktúry (daňového dokladu).
7. Predávajúci je povinný oznámiť kupujúcemu dodanie tovaru minimálne dva (2) pracovné dni vopred.
8. Dopravu predmetu kúpy do miesta dodania a jeho montáž, ako aj vynesenie na miesto určené kupujúcim v budove predstavujúcej miesto plnenia tejto zmluvy a jeho a rozmiestnenie v rámci jednotlivých miestností v rámci budovy podľa pokynov kupujúceho zabezpečuje predávajúci na vlastné náklady a na vlastné nebezpečenstvo tak, aby bola zabezpečená dostatočná ochrana predmetu kúpy.
9. Predávajúci sa zaväzuje realizovať montáž tovaru v deň jeho dodania, na mieste určenom kupujúcim, v súlade s pokynmi výrobcu, pri dodržaní príslušných technologických a bezpečnostných postupov a tak, aby nedošlo k obmedzeniu užívania miesta plnenia, resp. na skrátenie obmedzenia na nevyhnutný rozsah. Predávajúci počas montáže tovaru zabezpečí čistotu a poriadok bezprostredného okolitého prostredia miesta montáže. V prípade nesplnenia tejto požiadavky môže kupujúci zabezpečiť poriadok a čistotu bezprostredného okolitého prostredia miesta montáže na náklady predávajúceho a vzniknuté náklady odúčtovať z konečnej fakturácie.
10. Ak predávajúci nedodá kupujúcemu tovar v dohodnutej lehote podľa ods. 1 tohto článku tejto zmluvy, takéto konanie sa považuje za podstatné porušenie zmluvných podmienok a zakladá právo kupujúceho okamžite odstúpiť od zmluvy.
11. Kupujúci si vyhradzuje právo odmietnuť prevziať tovar, ak tovar svojimi vlastnosťami, resp. kvalitou, špecifikáciou nezodpovedá tovaru deklarovanému predávajúcim pri podpise tejto zmluvy. Kupujúci si vyhradzuje právo odmietnuť prevziať tovar taktiež aj pre iné, preukázateľné vady dodaného tovaru (napr. poškodený obal tovaru a pod.).
12. Kupujúci si vyhradzuje právo vrátiť nepoškodený tovar alebo ktorúkoľvek jeho časť do 14 dní od prevzatia tovaru, a to aj bez uvedenia dôvodu.

**Článok IV.**

**Kúpna cena, platobné podmienky a prevod vlastníckeho práva k predmetu kúpy**

1. Jednotkové ceny za predmet kúpy uvedené v prílohe č. 1 zmluvy sú stanovené v zmysle § 3 zákona č. 18/1996 Z. z. o cenách v znení neskorších predpisov, vyhlášky MF č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
2. Zmluvné strany spoločne vyhlasujú, že jednotlivé ceny predmetu kúpy sú maximálne a predávajúci nemá právo ich jednostranne zvyšovať.
3. Kúpna cena je dohodnutá vrátane obalov, balenia, dopravy, vykládky a montáže tovaru v mieste plnenia, prípadne dodávky tovaru v zmontovanom stave a ostatných nákladov predávajúceho v súvislosti s touto zmluvou, vrátane primeraného zisku. Kúpna cena zahŕňa taktiež vynosenie tovaru na určené poschodie, resp. do určenej miestnosti na mieste plnenia uvedeného v čl. III. ods. 3 tejto zmluvy a odstránenie a likvidáciu obalov v súlade so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov, ktoré zabezpečí predávajúci.
4. Celková cena za dodanie predmetu kúpy bude daná súčtom súčinov jednotkových cien tovarov a ich skutočných množstiev:

**xxx EUR bez DPH** (slovom: xxx EUR bez DPH)

**xxx EUR s DPH** (slovom: xxx EUR s DPH)

Kúpna cena v zmysle ods. 4 tohto článku zmluvy je uvedená so sadzbou DPH platnou v čase uzatvorenia tejto Zmluvy. Ak dôjde počas trvania tejto zmluvy k zmene sadzby DPH, bude kúpna cena fakturovaná so sadzbou DPH platnou v čase vzniku daňovej povinnosti.

1. Kupujúci uhradí predávajúcemu kúpnu cenu po riadnom dodaní tovaru zo strany predávajúceho v zmysle čl. II. ods. 1 a čl. III. ods. 1 tejto zmluvy formou bezhotovostného platobného styku, bez poskytnutia preddavku či zálohovej platby. Kúpna cena bude kupujúcim uhradená na základe predloženej faktúry vystavenej predávajúcim, s lehotou splatnosti 30 kalendárnych dní odo dňa jej doručenia kupujúcemu. Faktúra musí obsahovať náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov a musí obsahovať predpísané náležitosti podľa zákona č. 431/2002 Z. z. o účtovníctve v znení neskorších predpisov. V prípade, že faktúra nebude obsahovať zákonom predpísané náležitosti alebo bude obsahovať chybné údaje, je kupujúci oprávnený vrátiť ju predávajúcemu na doplnenie alebo opravu. V takomto prípade sa preruší plynutie lehoty splatnosti faktúry a nová lehota začne plynúť dňom nasledujúcim po dni doručenia opravenej alebo doplnenej faktúry kupujúcemu.
2. Kupujúci uhradí predávajúcemu kúpnu cenu na bankový účet predávajúceho uvedený v záhlaví tejto zmluvy.
3. Zmluvné strany sa dohodli, že vlastníkom predmetu kúpy sa v súlade s ustanovením § 6 ods. 4 zákona č. 138/1991 Zb. o majetku obcí v znení neskorších predpisov stáva zriaďovateľ kupujúceho, ktorým je hlavné mesto Slovenskej republiky Bratislava, a to okamihom dodania predmetu kúpy kupujúcemu podľa článku III. ods. 4 tejto zmluvy. Kupujúci sa okamihom dodania predmetu kúpy podľa predchádzajúcej vety stáva správcom predmetu kúpy. Tým istým okamihom na kupujúceho zároveň prechádza nebezpečenstvo škody na predmete kúpy.
4. Zmluvné strany zhodne vyhlasujú, že spôsobom podľa článku III. ods. 4 a ods. 7 tohto článku zmluvy dochádza k splneniu záväzku predávajúceho previesť vlastnícke právo k predmetu kúpy v zmysle ustanovenia § 409 ods. 1 ObZ.

**Článok V.**

**Záručné podmienky a zodpovednosť za vady**

1. Zmluvné strany sa dohodli, že záruka na tovar – záručná doba je v dĺžke 24 mesiacov a začína plynúť odo dňa dodania predmetu kúpy. Vo vzťahu k položke „Pracovná kancelárska stolička“ sa zmluvné strany dohodli na záručnej dobe v trvaní 36 mesiacov a začína plynúť odo dňa dodania tohto konkrétneho predmetu kúpy.
2. Zmluvné strany sa dohodli, že záruka na montáž tovaru – záručná doba je v dĺžke 36 mesiacov a taktiež začína plynúť odo dňa dodania predmetu kúpy.
3. Zmluvné strany sa dohodli, že počas záručnej doby má predávajúci povinnosť bezplatne odstrániť vadu (chybu) predmetu kúpy. Predávajúci je za týmto účelom povinný začať s odstraňovaním každej vady, na ktorú sa záruka alebo zodpovednosť predávajúceho vzťahuje, bez zbytočného odkladu, najneskôr však do troch (3) dní po jej oznámení kupujúcim podľa ods. 4 tohto článku zmluvy a odstrániť vadu bezodkladne, najneskôr však do tridsiatich (30) dní odo dňa jej oznámenia kupujúcim podľa ods. 4 tohto článku zmluvy. V prípade neodstrániteľnej vady je predávajúci povinný dodať kupujúcemu bezodkladne, najneskôr však do tridsiatich (30) dní odo dňa oznámenia vady kupujúcim podľa ods. 4 tohto článku zmluvy nový tovar rovnakej špecifikácie. Predávajúci je oprávnený v každom prípade výskytu vady odstrániť vadu v určených lehotách výmenou tovaru za iný kus s rovnakou špecifikáciou a bez vád. V prípade, ak predávajúci poruší niektorú z povinností podľa tohto odseku zmluvy, je kupujúci oprávnený zadať odstránenie vady tovaru a/alebo dodanie tovaru tretej osobe v plnom rozsahu na náklady predávajúceho. Nárok kupujúceho na náhradu škody spôsobenej porušením týchto povinností predávajúcim nie je týmto dotknutý
4. Predávajúci zodpovedá za vady, ktoré má predmet kúpy v okamihu, keď prechádza nebezpečenstvo škody na tovare na kupujúceho, aj keď sa vada stane zjavnou až po tomto čase. Predávajúci zodpovedá taktiež za akúkoľvek vadu, ktorá vznikne po uvedenej dobe, ak je spôsobená porušením povinností predávajúceho podľa tejto zmluvy.
5. Spôsob reklamácie vád tovaru bude prebiehať najmä telefonicky a písomne prostredníctvom elektronickej pošty na uvedené kontaktné osoby:
   1. za kupujúceho: xxx, tel. číslo: xxx, e-mail: xxx;
   2. za predávajúceho: xxx, tel. číslo: xxx, e-mail: xxx.

Zmenu kontaktnej osoby sú zmluvné strany povinné oznámiť druhej zmluvnej strane písomne, bez zbytočného odkladu, prípadne v dostatočnom predstihu vopred.

**Článok VI.**

**Ukončenie zmluvy**

1. Táto zmluva zanikne splnením záväzkov zmluvných strán, písomnou dohodou zmluvných strán alebo okamžitým odstúpením od tejto zmluvy oprávnenou zmluvnou stranou z dôvodov uvedených v príslušných právnych predpisoch, tejto zmluve alebo v § 19 zákona o verejnom obstarávaní.
2. V prípade zániku zmluvy dohodou zmluvných strán, táto zaniká dňom uvedeným v takejto dohode. V dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia ku dňu zániku zmluvy dohodou.
3. Ak predávajúci koná v rozpore s touto zmluvou, súťažnými podkladmi, právnymi predpismi a na písomnú výzvu kupujúceho toto konanie a jeho následky v určenej lehote neodstráni, je kupujúci oprávnený od tejto zmluvy okamžite odstúpiť, pričom nastávajú účinky okamžitého odstúpenia od zmluvy v zmysle § 349 a § 351 ObZ. Predchádzajúca písomná výzva kupujúceho nie je potrebná v prípade okamžitého odstúpenia od zmluvy zo strany kupujúceho podľa ods. 4 tohto článku.
4. Kupujúci si vyhradzuje právo okamžitého odstúpenia od zmluvy aj bez predchádzajúcej písomnej výzvy, ak predávajúci dodá tovar, ktorý nezodpovedá množstvu, akosti alebo kvalite dohodnutých v zmluve a v súťažných podkladoch. Kupujúci je oprávnený od zmluvy okamžite odstúpiť aj v prípade, ak predávajúci nedodá tovar žiadaného množstva v lehote podľa čl. III ods. 1 tejto zmluvy. Kupujúci si taktiež vyhradzuje právo odstúpiť od tejto zmluvy, resp. jej časti a vrátiť nepoškodený tovar alebo ktorúkoľvek jeho časť do 14 dní od prevzatia tovaru, a to aj bez uvedenia dôvodu.
5. Okamžité odstúpenie od zmluvy musí mať písomnú formu a musí byť druhej zmluvnej strane doručené. Účinky odstúpenia nastávajú dňom doručenia odstúpenia druhej zmluvnej strane.
6. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty adresát neznámy alebo adresát sa odsťahoval alebo s inou poznámkou podobného významu, za deň doručenia sa považuje deň vrátenia zásielky odosielateľovi. Ak to bude možné alebo vzhľadom na situáciu potrebné, doručovanie písomností sa môže realizovať aj elektronicky do elektronickej schránky adresáta.

**Článok VII.**

**Využitie subdodávateľov**

1. Predávajúci predkladá v prílohe č. 2 k tejto zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto zmluvy je predávajúci povinný oznámiť kupujúcemu akúkoľvek zmenu údajov o subdodávateľovi.
2. Predávajúci je oprávnený kedykoľvek počas trvania tejto zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) zákona o verejnom obstarávaní, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr sedem (7) dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho, ktorá udalosť nastane skôr), je predávajúci povinný oznámiť kupujúcemu (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť zhotoviteľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) zákona o verejnom obstarávaní pre daný predmet subdodávky. Až do splnenia tejto zmluvy je predávajúci povinný oznámiť kupujúcemu akúkoľvek zmenu údajov o novom subdodávateľovi.
3. Povinnosti uvedené v bodoch 1. a 2. tohto článku nie je predávajúci povinný plniť v prípade subdodávateľov, ktorí mu dodávajú tovary.
4. V prípade porušenia ktorejkoľvek z povinností týkajúcej sa subdodávateľov alebo ich zmeny má kupujúci právo okamžite odstúpiť od zmluvy a má nárok na zmluvnú pokutu vo výške 5% zo zmluvnej ceny, za každé porušenie ktorejkoľvek z vyššie uvedených povinností, a to aj opakovane.

**Článok VIII.**

**Nelegálne zamestnávanie**

1. Predávajúci vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „**Pracovnoprávne predpisy**“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov.
2. Predávajúci vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto Zmluvy.
3. Predávajúci sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.

**Článok IX.**

**Záverečné ustanovenie**

1. Zmluva sa vyhotovuje v štyroch rovnopisoch, pričom každá zmluvná strana obdrží po dva rovnopisy.
2. Zmena tejto zmluvy je možná len písomnou dohodou oboch zmluvných strán, vo forme riadne očíslovaných písomných dodatkov a v súlade s § 18 zákona o verejnom obstarávaní.
3. Táto zmluva podlieha povinnému zverejneniu v zmysle ustanovenia § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a zákona č. 546/2010 Z. z. ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony.
4. Zmluva sa uzatvára na dobu určitú. Táto zmluva nadobúda platnosť dňom jej podpisu obidvoma zmluvnými stranami a účinnosť deň nasledujúci po dni jej zverejnenia v Centrálnom registri zmlúv v súlade s platnými právnymi predpismi Slovenskej republiky.
5. Ak by niektoré z ustanovení tejto zmluvy bolo neplatné, alebo by sa takým stalo neskôr, nie je tým dotknutá platnosť ostatných jej ustanovení. V takom prípade zmluvné strany dohodnú náhradnú úpravu, ktorá najviac zodpovedá cieľu sledovanému neplatným ustanovením.
6. Predávajúci nie je oprávnený previesť práva a povinnosti vyplývajúce z tejto zmluvy na tretiu osobu, a ani jednostranne započítať vzájomné pohľadávky vyplývajúce z tejto zmluvy bez predchádzajúceho písomného súhlasu kupujúceho
7. Právne vzťahy založené touto zmluvou, ak ich zmluva výslovne neupravuje, sa riadia príslušnými ustanoveniami Obchodného zákonníka a ostatnými platnými právnymi predpismi SR.
8. Akékoľvek spory a nároky vyplývajúce z tejto zmluvy alebo s ňou súvisiace sa budú riešiť predovšetkým rokovaním a dohodou zmluvných strán v dobrej viere a s dobrým úmyslom. zmluvné strany sa dohodli, že v prípade, ak akékoľvek spory alebo nároky vyplývajúce z tejto zmluvy alebo s ňou súvisiace nevyriešia dohodou, rozhodne o nich kauzálne a miestne príslušný slovenský súd.
9. Zmluvné strany vyhlasujú, že si zmluvu prečítali, s jej obsahom sa riadne a podrobne oboznámili, pričom všetky ustanovenia zmluvy sú im zrozumiteľné a dostatočne určitým spôsobom vyjadrujú slobodnú a vážnu vôľu zmluvných strán, ktorá nebola prejavená ani v tiesni ani za nápadne nevýhodných podmienok, a že sú oprávnení s predmetom zmluvy nakladať a ich spôsobilosť nie je ničím obmedzená, čo zmluvné strany nižšie potvrdzujú svojimi podpismi.

**Záväznou a Neoddeliteľnou súčasťou tejto zmluvy vo forme príloh sú:**

Príloha č. 1 Opis predmetu zákazky a cenová špecifikácia

Príloha č. 2 Zoznam subdodávateľov (aj ak ide o plnenie bez využitia subdodávky)

Príloha č. 3 Harmonogram dodania tovaru

V ................................., dňa .................... V ................................., dňa ......................

................................................ .........................................................

Predávajúci Kupujúci

**Príloha č. 2 - Zoznam subdodávateľov**

Na realizácii predmetu zákazky: „**Kancelársky nábytok“** sa budú podieľať nasledovní subdodávatelia:

|  |  |  |  |  |
| --- | --- | --- | --- | --- |
| **P. č.** | **Obchodné meno alebo názov / meno a priezvisko** | **Sídlo alebo adresa pobytu** | **Identifikačné číslo (IČO) alebo dátum narodenia (ak nebolo pridelené IČO)** | **Oprávnená osoba (meno a priezvisko, adresa pobytu, dátum narodenia)** |
| 1. |  |  |  |  |
| 2. |  |  |  |  |
| 3. |  |  |  |  |

Pozn.:

V zmysle § 2 ods. 5 písm. e) zákona o verejnom obstarávaní **je subdodávateľom hospodársky subjekt,   
ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti zákazky.**